# Dobbelt så mange biavlere?

Ja, hvorfor ikke? I naturen er der plads til mange flere bier og biavlere, og som vi alle ved er det en særdeles nyttig og spændende aktivitet. Mange nye biavlere er blevet inspireret til at gå i gang af en erfaren biavler. Så hvis vi nu alle opfordrer mindst én i vores bekendtskabskreds til at tilmelde sig et begynderkursus, er vi godt på vej mod dobbelt så mange biavlere ☺

I foråret 2010 gennemfører foreningen 2 begynderkurser.

Det ene kursus gennemføres over 7 tirsdage (kl. 19:00 - 21:30) fra den 23. februar.

Tilmelding senest 16. februar.

Det andet kursus afholdes over 2 lørdage, 10. og 17. april samt den 21. april (onsdag aften). Tilmelding senest den 3. april.

Kursernes formål er at bibringe deltagerne et grundlæggende kendskab til moderne biavl for derigennem at sikre deltagerne en god og sikker begyndelse som biavlere.

Der er flere informationer om begynderkurserne på foreningens hjemmeside: [www.biavl.dk/roskilde](http://www.biavl.dk/roskilde).

Tilmelding til begynderkursus på telf. 26 84 31 43 eller til [knud@graaskov.dk](mailto:knud@graaskov.dk)